IMĦALLEF GIANNINO CARUANA DEMAJO ONOR. Seduta ta' nhar il-Ħamis 15 ta' Diċembru 2016 Numru Rikors kostituzzjonali numru 50/2013 Spettur Louise Messina Ferrante u l-Kummissarju tal- Pulizija; u b'dikriet tas-6 ta' Mejju 2014 issejjaħ fil-kawża l-Avukat Ġenerali Dan il-provvediment huwa dwar eċċezzjoni ta' rikuża tal-president ta' il-qorti, il-Prim'Imħallef Silvio Balzan, imressqa mill-attur Emanuel Balzan taħt l-art. 734(1)(d)(i) tal-Kodiċi ta' Organizzazzjoni u Proċedura Ċivili: (1) L-imħallef jista' jiġi rrikużat jew jista' jastjeni ruħu milli joqgħod fil-kawża – »(d) (i) jekk ikun ta l-parir tiegħu, ittratta quddiem il-qorti jew kiteb dwar il-kawża jew dwar kull ħaġa oħra li għandha x'taqsam mal-kawża jew tiddependi minnha.« Rikors kostituzzjonali numru 50/2013 L-attur fisser hekk ir-raġuni għar-rikuża: »… … … peress illi fiż-żmien meta ttieħdu proċeduri kriminali fil- konfront tal-appellant huwa kien jokkupa l-kariga ta' Avukat Ġenerali u dan skont il-liġi.« L-avukat tal-konvenuta Spettur Louise Messina Ferrante wieġbet illi l-art. »… … … ma huwiex applikabbli għaliex sa fejn taf hi la r-rinviji u lanqas l-artikolu tar-rinviju għall-ġudizzju ma kienu ffirmati mill- President tal-Qorti, b'dan li tirrileva ulterjorment li l-klijenta tagħha Spettur Louise Messina Ferrante kkonsultat ruħha dwar il-każ mal-uffiċċju tal- Avukat Ġenerali iżda mhux speċifikatament mal-Avukat Ġenerali personalment.« L-attur irreplika illi dak li qalet l-avukat tal-konvenuta: »… … … ma jagħti l-ebda garanzija illi l-President tal-Qorti qatt ma ġie kkonsultat minn wieħed mill-avukati li ffirmaw in-noti ta' rinviji jew fuq xi episodju li l-proċeduri kriminali turbolenti kienu jinvolvu, u fit-tieni lok illi l-Avukat Ġenerali huwa l-prosekuzzjoni per eccellenza u għalhekk anke l-apparenzi huma rilevanti.« Fil-fatt huwa minnu illi l-President tal-Qorti, għalkemm kien Avukat Ġenerali fiż-żmien meta sar il-proċess kontra l-attur, ma kien iffirma ebda att f'dak il-proċess. Madankollu, dak li sar mill-avukati fl-uffiċju tal-Avukat Ġenerali sar f'isem l-Avukat Ġenerali, li jerfa' r-respons- abilità għal dak li jsir ukoll jekk, kif spiss jista' jiġri, ma jkun ta ebda parir u forsi lanqas ma jkun ġie konsultat dwaru. Għalhekk – għax dak li sar u li nkiteb fil-proċess kontra l-attur mill- avukati fl-uffiċċju tal-Avukat Ġenerali jitqies li sar u nkiteb f'isem l- Avukat Ġenerali, u għax il-President tal-Qorti kien l-Avukat Ġenerali fiż-żmien relevanti, u mhux minħabba l-apparenzi, kif igħid l-attur – l- eċċezzjoni jixraq illi tintlaqa'. Il-qorti għalhekk tilqa' l-eċċezzjoni ta' rikuża tal-President tal-Qorti imressqa mill-attur. L-ispejjeż ta' dan l-episodju jibqgħu bla taxxa bejn Giannino Cutajar Gauci Abela Pearson Noel Spiteri Campbell Pearson il-partijiet. Silvio Balzan President Deputat Reġistratur df